Тие денови сосема случајно поминувала мала делегација на Курејшии која се враќала од трговија во Сирија. Хазрети Абдуллах бин Јанш по лична иницијатива ги нападнал и како резултат на тоа еден од членовите на неверниците Амр бин Ал-Хазрами бил убиен, двајца биле заробени и муслиманите земале одреден плен. Кога се вратиле во Медина и го известиле Чесниот Пратеник Мухаммед с.а.в.с. за овој настан тој изразил големо незадоволство и им кажал дека не дал одобрение да се борат, и исто така одбил да го земе пленот. Грешката која хазрети Абдуллах бин Јанш и неговите асхаби ја направиле е тоа што тие верувале дека (месецот) реџеп се уште не започнал, иако месецот реџеп веќе бил започнат. Наспроти тоа, неверниците кренале голема врева околу тоа дека муслиманите повеќе не ја почитуваат светоста на овие свети месеци во кои сите облици на борба биле прекинувани.